OpenLLM-France/wikimedia huggingface dataset:
# Carolina Matilde del Regne Unit

Carolina Matilde del Regne Unit (Londres, 11 de juliol de 1751 - Celle, 10 de març de 1775) fou una princesa de la Gran Bretanya amb el tractament d'altesa reial que esdevingué reina de Dinamarca a conseqüència del seu enllaç amb el rei Cristià VII de Dinamarca.
Nascuda a Leicester House (Londres) l'any 1751 essent filla del príncep Frederic del Regne Unit i de la princesa Augusta de Saxònia-Gotha. Carolina Matilde era neta per via paterna del rei Jordi II del Regne Unit i de la marcgravina Carolina de Brandenburg-Ansbach i per via materna del duc Frederic II de Saxònia-Gotha-Altenburg i de la princesa Magdalena Augusta d'Anhalt-Zerbst.
El dia 8 de novembre de 1766 es casà amb el rei Cristià VII de Dinamarca, fill del rei Frederic V de Dinamarca i de la princesa Lluïsa de Gran Bretanya. La parella tingué dos fills:
* SM el rei Frederic VI de Dinamarca, nat el 1768 al palau de Christianborg i mort el 1839 al palau d'Amalienborg. Es casà amb la landgravina Maria de Hessen-Kassel.
* SAR la princesa Lluïsa Augusta de Dinamarca, nada a Hørsholm el 1771 i morta el 1843 a Augustenborg. Es casà amb el duc Frederic Cristià II de Schleswig-Holstein-Sonderburg-Augustenburg.
L'any 1768 el rei realitzà un llarg viatge per Europa amb visites a les corts de Londres, París o Nàpols. La seva tornada es produí l'any 1769 arribant a Copenhaguen acompanyat del seu propi psiquiatre, Johann Friederich Struensee, que posteriorment seria nomenat ministre. Cristià havia conegut Struensee a Altona durant l'inici del seu viatge. Aparentment, Struensee podia controlar la inestabilitat emocional del sobirà esdevenint de mica en mica més indispensable per a Cristià.
Extremadament infeliç en el seu matrimoni, la princesa anglesa era arraconada i obviada pel monarca malgrat que aquest havia rebut el consell de Struensee d'intentar millorar la seva vida marital. A poc a poc nasqué entre la reina i el psiquiatre reial un interès mutu basat en l'enteniment i la comprensió esdevenint una relació amorosa a partir de la primavera del 1770.
El 17 de juny de l'any 1771 la cort es traslladà al palau de Hirschholm a Hørsholm, allà nasqué la segona filla de Carolina Matilde la paternitat de la qual és atribuïda a Struensee. Posteriorment la cort es traslladà al castell de Frederiksborg i a l'hivern al castell de Christiansborg. La nit del 16 de gener al 17 de gener, la cort celebrava un ball de màscares en el decurs del qual la reina fou detinguda i arrestada a Kronborg a l'espera de judici, i Struensee i el seu còmplice, Brandt, foren executats el 28 d'abril del 1772.
La Cort dictaminà el divorci dels monarques i l'expulsió de la reina del país. Carolina Matilde s'establí a la ciutat de Celle davant de la negativa del rei Jordi III del Regne Unit de permetre tornar-li al seu país d'origen per la seva actitud escandalosa. Morí sobtadament a Celle el 1775.

## Enllaços externs

* http://www.kongernessamling.dk/en/rosenborg/person/caroline-mathilde/
* http://ftp.cac.psu.edu/~saw/royal/r10.html#I340 Arxivat 1999-05-04 a Wayback Machine.
* http://www.kvinfo.dk/side/597/bio/591/origin/170/
# Augusta de Reuss-Ebersdorf

Augusta Carolina de Reuss-Ebersdorf (en alemany Auguste Reuß zu Ebersdorf) va néixer a Ebersdorf el 19 de gener de 1757 i va morir a Coburg el 16 de novembre de 1831. Era filla del comte Enric XXIV de Reuss-Ebersdorf i de la comtessa Carolina Ernestina d'Erbach-Schönberg.

## Matrimoni i fills

El 13 de juny de 1777 es va casar a Ebersdorf amb el duc Francesc I de Saxònia-Coburg-Saalfeld, vidu del seu primer matrimoni amb la princesa Sofía de Saxònia-Hildburghausen. El matrimoni va tenir deu fills:
* Sofía, comtessa de Mensdorff-Pouilly (19 d'agost de 1778 - 8 de juliol de 1835), casada el 1804 amb el comte Manel de Mensdorff-Pouilly.
* Antonieta, duquessa de Württemberg (28 d'agost de 1779 - 14 de març de 1824), casada el 1798 amb el duc Alexandre de Wüttemberg.
* Juliana (Anna Feodorovna), Gran Duquessa de Rússia (23 de setembre de 1781 - 15 d'agost de 1860), casada el 1796 amb el Gran Duc Constantí Pavlovitx de Rússia, del qual es divorcià el 1820.
* Ernest, (2 de gener de 1784 - 29 de gener de 1844), casat el 1817 amb la princesa Lluïsa de Saxònia-Gotha-Altenburg.
* Ferran, príncep de Koháry (28 de març de 1785 - 27 d'agost de 1851), casat el 1815 amb la princesa hongaresa Maria Antònia Koháry de Csábrág.
* Victòria, duquessa de Kent (17 d'agost de 1786 - 16 de març de 1861, casada primer amb el príncep Emili Carles de Leiningen, i després amb el Príncep Eduard del Regne Unit, duc de Kent.
* Leopold, rei de Bèlgica (16 de desembre de 1790 - 10 de desembre de 1865), casat el 1832 amb la princesa Lluïsa d'Orleans.

## Enllaços externs

* Arbre genealògic de la Casa de Reuss Arxivat 2011-07-13 a Wayback Machine.
* Imatges de la comtessa Augusta
# Antonio Gabriele Severoli

Antonio Gabriele Severoli (Faenza, 28 de febrer de 1757 – Roma, 8 de setembre de 1824) va ser un cardenal i arquebisbe catòlic italià.

## Biografia

Va néixer a Faenza (Emília-Romanya) el 28 de febrer de 1757 en el si d'una família noble. Va estudiar a l'Acadèmia Pontifícia Eclesiàstica de Roma; Pius VI el va nomenar bisbe de Fano el 23 de d'abril de 1787; i posteriorment Pius VII el va enviar a Viena el 1801 com a nunci apostòlic.
Nomenat bisbe de Viterbo el 1808, però, per voluntat de Metternich va romandre a Viena fins al 1817. El Papa Pius VII el va elevar al Col·legi de Cardenals al consistori de 8 de març de 1816.
Al conclave de 1823 l'emperador d'Àustria Francesc I exercí el dret de veto en contra de la candidatura de Severoli.
Va morir el 8 de setembre de 1824 a l'edat de 67 anys.

## Vegeu també

* Motí de Fano

## Enllaços externs

* «SEVEROLI, Antonio Gabriele (1757-1824)». The Cardinals of the Holy Roman Church. (anglès)
* Antonio Gabriele Severoli a www.catholic-hierarchy.org (anglès)
# Anders Bäckegren

Anders Bäckegren (Göteborg, 25 de juliol de 1968) és un jugador d'handbol suec, ja retirat, que va competir entre finals de la dècada de 1980 i començament del segle xx.
El 1992 va prendre part en els Jocs Olímpics de Barcelona, on guanyà la medalla de plata en la competició d'handbol amb la selecció sueca. En el seu palmarès també destaca una medalla de bronze al Campionat del món d'handbol de 1993. Amb la selecció sueca jugà un total de 57 partits en què marcà 92 gols.
A nivell de clubs jugà al BK Heid (1987-1989), Redbergslids IK (1989-1996), amb qui guanyà tres campionats suecs, i VfL Bad Schwartau (1996-2001). Després de lesionar-se el lligament creuat per segona vegada el desembre del 2000 va decidir retirar-se.

## Referències

* ↑ «Olympedia – Anders Bäckegren». [Consulta: 3 maig 2024].
* ↑ «SAMTLIGA INTERNATIONALS». docplayer.se. [Consulta: 2 juny 2022].
* ↑ «Spelarstatistik» (en suec). Handbollslandslaget. [Consulta: 2 juny 2022].
* ↑ Grandin, Jimmy. «Åkerman till klassiska Bad Schwartau» (en suec), 01-08-2015. [Consulta: 3 maig 2024].
* ↑ «THW Kiel: Gegnerkader VfL Bad Schwartau Saison 1999/2000». [Consulta: 3 maig 2024].
* ↑ handball-world. «Die Rückkehr der Legenden in Bad Schwartau» (en alemany). [Consulta: 3 maig 2024].
* ↑ «Minden stoppt Talfahrt: Handball-Bundesliga: Wallau siegt in Essen» (en alemany). RP ONLINE, 17-12-2000. [Consulta: 2 juny 2022].
# Salvador Oliva i Llinàs

Salvador Oliva i Llinàs (Banyoles, 6 de desembre de 1942) és un traductor, poeta i professor universitari a la retirada professional. És llicenciat en Filologia romànica i doctor en Filologia catalana per la Universitat de Barcelona. Va ser professor a la Universitat de Girona durant gairebé quaranta anys, fins que el 2013, essent catedràtic de Filologia catalana, es va retirar.
A més de la totalitat de l'obra teatral i poètica de William Shakespeare, ha traduït en català obres de W. H. Auden, Lewis Carroll, Dylan Thomas, Oscar Wilde, R. L. Stevenson, Washington Irving i Jean-Claude Grumberg.

## Obra
### Assaig

* Mètrica catalana (1981)
* Introducció a la mètrica (1986, reeditat el 2008 amb el títol Nova introducció a la mètrica)
* La mètrica i el ritme de la prosa (1992)
* Introducció a Shakespeare (2001)
* Tractat d'elocució (2006)
* Poesia i veritat (2015)
* La rehumanización del arte (2015)
* Epístoles a Josep Carner (2018)

### Poesia

* Marees del desig (1975)
* Terres perdudes (1981)
* El somriure del tigre (1986)
* Retalls de sastre (1988)
* Fugitius (1994)
* Complements circumstancials (1998)
* Poesies reunides (2022)

## Referències

* ↑ «Salvador Oliva: “La gent que estimes i l'art són les úniques coses per les quals encara val la pena viure”», 12-03-2013. [Consulta: 21 març 2019].

## Enllaços externs

* Salvador Oliva i Llinàs - Lloc web oficial
* «Salvador Oliva i Llinàs». Associació d'Escriptors en Llengua Catalana.
* Articles sobre Salvador Oliva al diari El País
# Maxomys

Maxomys és un gènere de rosegadors de la família dels múrids. La seva distribució s'estén pel sud-est asiàtic, incloent-hi Laos, el Vietnam, i des de la península de Malaca fins a Palawan, Mindoro i illes properes del sud-oest de les Filipines, Sulawesi, Java i l'arxipèlag de Mentawai.
Tenen una llargada de cap a gropa de 10–24 cm i una cua que fa 8–22 cm. Pesen 35–285 g. El color del pelatge dorsal va des del marró vermellós fins al gris fosc, mentre que el ventral és blanc, gris o marró clar.

## Bibliografia

* Musser, G. G.; Carleton, M. D. «Superfamily Muroidea». A: Mammal Species of the World (en anglès). 3a edició. Johns Hopkins University Press, 2005, p. 894-1.531. ISBN 978-0-8018-8221-0. OCLC 62265494.
# TILEPro64

TILEPro64 és un processador multinucli (anomenat Tile Processor) dissenyat per l'empresa fabless anomenada Tilera. TILEPro64 consisteix d'una xarxa en malla de 64 tiles, on cada tile encapsula un processador de propòsit general, memòria cache i un encaminador no bloquejant que s'empra per a comunicar-se amb les altres tile.

## Arquitectura

* Fig.1 Estructura interna del processador, cache i encaminador.64 processadors d'instruccions tipus RISC amb memòria cache L1 (16KB pera instruccions i 8KB per a dades) i L2 (64KB), per a cara nucli.
* Tecnologia de fabricació de 90 nm.
* 4 controladors de memòria que suporten SRAM DDR2 amb velocitat fins a 800 MT/s.
* Ports d'alta velocitat : 2 línies PCI Express, 2 Ethernet 10 Gbit/s.
* Consum d'energia en el rang de 10-23 wats.

## Referències

* ↑ «Tile Processor Case Study of Contemporary Multicore» (en anglès). http://web.mit.edu.+[Consulta: 26 novembre 2017].
* ↑ «NSFOCUS Chooses Tilera TILEPro64 for Its Anti-DDoS System and Network IPS/IDS Systems» (en anglès). http://www.marketwired.com. Arxivat de l'original el 2017-12-01. [Consulta: 26 novembre 2017].
* ↑ «Tile processor user architecture manual» (en anglès). http://www.mellanox.com. Arxivat de l'original el 2017-07-09. [Consulta: 26 novembre 2017].
# Tadej Valjavec

Tadej Valjavec (Kranj, 13 d'abril de 1977) és un ciclista eslovè, professional des del 2000 fins al 2013. Era conegut per ser un bon escalador i haver fet unes bones etapes de muntanya al Giro d'Itàlia. Amb tot, el seu palmarès va ser més aviat escàs. Destaquen dos campionat nacionals en ruta i algun top ten a les grans voltes.
El 22 d'abril de 2011 es feu pública una sanció de dos anys per dopatge, a comptar des del 20 de gener de 2011, per haver manipulat la seva sang. La sanció també anul·là els resultats obtinguts entre el 19 d'abril i el 30 de setembre de 2009.

## Palmarès

* 1994
** 1r al Giro de Basilicata
* 1995
** 1r al Giro de Basilicata
* 1999
** 1r al Girobio
* 2002
** 1r a la Settimana Ciclistica Lombarda
* 2003
** Campió d'Eslovènia en ruta
* 2007
** Campió d'Eslovènia en ruta

### Resultats al Tour de França

* 2006. 17è de la classificació general
* 2007. 19è de la classificació general
* 2008. 10è de la classificació general

### Resultats al Giro d'Itàlia

* 2001. 30è de la classificació general
* 2004. 9è de la classificació general
* 2005. 15è de la classificació general
* 2006. 34è de la classificació general
* 2008. 13è de la classificació general
* 2009. 9è de la classificació general

### Resultats a la Volta a Espanya

* 2002. 18è de la classificació general
* 2004. 26è de la classificació general

## Referències

* ↑ Tadej Valjavec, sancionado dos años por dopaje a marca.com (22 d'abril de 2011) (castellà)

## Enllaços externs

* Web personal Arxivat 2011-07-16 a Wayback Machine.
# Aad van den Hoek

Adriaan "Aad" van den Hoek (Dirksland, 14 d'octubre de 1951) és un ciclista neerlandès, ja retirat, que fou professional entre 1974 i 1983.
Com a ciclista amateur va guanyar, amb l'equip neerlandès, la medalla de bronze als Jocs Olímpics de Múnic a la prova de contrarellotge per equips, però un positiu seu per coramina, un producte prohibit pel Comitè Olímpic Internacional, però autoritzat en el seu moment per la Unió Ciclista Internacional, va provocar la desqualificar de tot l'equip. Com a professional destaquen diverses etapes en curses d'una setmana, com la Volta a Andalusia, la Volta als Països Baixos, la Volta a Alemanya i la Volta a Catalunya.

## Palmarès

* 1972
** 1r a la Ronda van Midden-Nederland
** Vencedor d'una etapa a la Volta a Àustria
* 1973
** Vencedor d'una etapa a la Milk Race
** Vencedor d'una etapa a l'Olympia's Tour
* 1974
** 1r a la Volta a Renània-Palatinat
** Vencedor d'una etapa a l'Olympia's Tour
* 1975
** 1r a l'Étoile des Espoirs
* 1976
** 1r a l'Acht van Chaam
* 1977
** Vencedor d'una etapa a la Volta a Andalusia
* 1978
** Vencedor d'una etapa a la Volta als Països Baixos
* 1979
** Vencedor d'una etapa a la Volta a Alemanya
* 1981
** Vencedor d'una etapa a la Volta a Catalunya

### Resultats al Tour de França

* 1976. 87è de la classificació general (fanalet vermell)
* 1977. Fora de control (17a etapa)
* 1978. 57è de la classificació general
* 1981. 115è de la classificació general

### Resultats a la Volta a Espanya

* 1976. Abandona

## Referències

* ↑ «VAN DEN HOEK Aad (Adriaan)». [Consulta: 25 febrer 2023].
* ↑ «Olympedia – Aad van den Hoek». [Consulta: 25 febrer 2023].
* ↑ «Olympic history» (en anglès). Arxivat de l'original el 29 de juny 2011. [Consulta: 20 gener 2010].
* ↑ ONLUS®, Museo del Ciclismo Associazione Culturale. «Museo del Ciclismo - Aad VAN DEN HOEK» (en italià). [Consulta: 25 febrer 2023].

## Enllaços externs

* Fitxa a sitiodeciclismo.net
# TRS-80 Color Computer 3

El microordinador RadioShack TRS-80 Color Computer 3 (o CoCo 3) va ser l'últim model CoCo. La seva configuració bàsica presentava el doble de la memòria RAM dels models precedents, una versió millorada del BASIC del Coco 2 i gràfics d'alta resolució (fins a 640x192 píxels amb 64 colors).
Prototips del que seria el Coco 4 van ser construïts, però aquest mai es va fabricar.

## Especificacions tècniques

| Parts | Especificacions |
| UCP | MC68B09E a 0,895 MHz (o 1,79 MHz) |
| RAM | 128 KiB - 512 KiB (també hi van haver targetes d'expansió de 1 MiB i 2 MiB) |
| ROM | 32 KiB |
| Teclat | mecànic, 53 tecles |
| Monitor | televisor o monitor; mode text: 32 x 16, 40 x 25 o 80 x 25; diversos modes gràfics: 320 x 200 pixels (16 colors), 640 x 200 (4 colors) o 640 x 400 (4 colors, amb 512 KiB de RAM); 64 colors |
| So | un canal |
| Ports | connector RGB, 1 port sèrie RS232, 2 ports de joystick, port de cartutx, port de casset |
| Emmagatzematge | casset (1500 bauds) o 1-4 disqueteres (5,25", 156 KiB) |

## Referències

* 1 2 Color Computer 3 Arxivat 2009-11-10 a Wayback Machine.(anglès)

## Enllaços externs

* Color Computer 3 Arxivat 2008-12-04 a Wayback Machine.(anglès)
* Tandy Color Computer Frequently Asked Questions(anglès)
* The «CoCo» Chronicles Arxivat 2019-11-29 a Wayback Machine.(anglès)
* The Tandy Color Computer(anglès)
# Rui Vinhas

Rui Pedro Carvalho Vinhas, conegut com a Rui Vinhas, (Sobrado, Valongo, districte de Porto, 6 de desembre de 1986) és un ciclista portuguès, professional des del 2011 i actualment a l'equip W52-FC Porto. La seva principal victòria ha estat la Volta a Portugal de 2016.

## Palmarès

* 2016
** 1r a la Volta a Portugal
* 2019
** Vencedor d'una etapa del Trofeu Joaquim Agostinho

## Referències

* ↑ «El gregario Rui Vinhas gana la Vuelta a Portugal y frustra a su líder Veloso». mundodeportivo.com, 07-08-2016 [Consulta: 7 agost 2016].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Formiga boja groga

La formiga boja groga (Anoplolepis gracilipes) és una espècie de formiga de la subfamília dels formicins (Formicinae). És una espècie invasora inclosa en la llista 100 de les espècies exòtiques invasores més nocives del mon de la Unió Internacional per a la Conservació de la Natura (IUNC).

## Història natural

La formiga boja groga és una espècie invasora associada a l'ésser humà com a modificadora de l'ambient, ja siguin àrees agrícoles o zones urbanes. En algunes illes tropicals com ara l'illa de Nadal, ha adquirit grans densitats escalabornant els invertebrats natius i algunes poblacions de vertebrats, especialment alguns ocells. En alguns casos, ha resultat en el canvi de composició forestal i la disminució dels cicles nutritius; això afecta la fauna nativa per la competència dels recursos de menjar. En minvar la biodiversitat, indirectament amenaça els sectors turístics. Aquesta relació amb diversos insectes productors de mel, afecta la flora nativa i causa danys significatius a les plantes i pèrdues econòmiques en sistemes agrícoles.

## Referències

* ↑ «Cercaterm | TERMCAT». [Consulta: 7 novembre 2023].
* ↑ «100 de las especies exóticas invasoras más dañinas del mundo» (en castellà). [Consulta: 7 novembre 2023].
# François Neuens

François Neuens (Gonderange, 6 de setembre de 1912 - Wiltz, 24 d'abril de 1985) va ser un ciclista luxemburguès que fou professional entre 1937 i 1945. En el seu palmarès destaquen dues victòries d'etapa al Tour de França de 1939, així com la Volta a Luxemburg de 1942 i 1943. El 1936, com a ciclista amateur, va prendre part en els Jocs Olímpics d'Estiu de Berlín.

## Palmarès

* 1937
** Campió de Luxemburg dels independents
* 1938
** 1r de la Nancy-Luxemburg
** 1r al Tour del llac Léman
** 1r del Premi Ruche-Sibour a Metz
** 1r del Critèrium de Ginebra
** Vencedor d'una etapa de la Volta a Suïssa
* 1939
** Vencedor de 2 etapes del Tour de França
* 1941
** 1r del Gran Premi de Zittau
** 1r de la Hockenheim Rundfahrt
** 1r de l'Echarpe d'Or Torpédo
* 1942
** 1r de la Volta a Luxemburg i vencedor de 4 etapes
** 1r del Gran Premi de Zwickau
** 1r del Gran Premi de Landau
** 1r del Gran Premi de Luxemburg
** 1r del Premi de la Weinstrasse
** 1r del Critèrium de Karlsruhe
* 1943
** 1r de la Volta a Luxemburg i vencedor de 2 etapes
** Vencedor de 4 sectors dels 3 Dies d'Esch

### Resultats al Tour de França

* 1937. 38è de la classificació general
* 1938. 37è de la classificació general
* 1939. 43è de la classificació general i vencedor de 2 etapes

## Referències

* ↑ «NEUENS Franz "François"». [Consulta: 18 novembre 2024].
* ↑ «Palmarès de Franois Neuens (Lux)». [Consulta: 18 novembre 2024].
* ↑ «François Neuens». Olympedia. [Consulta: 1r abril 2022].
# Taillepied

Taillepied és un municipi francès situat al departament de la Manche i a la regió de Normandia. L'any 2007 tenia 29 habitants.

## Demografia
### Població

El 2007 la població de fet de Taillepied era de 29 persones. Hi havia 12 famílies de les quals 4 eren unipersonals (4 homes vivint sols), 4 parelles sense fills i 4 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 16 habitatges, 12 eren l'habitatge principal de la família i 4 eren segones residències. Tots els 16 habitatges eren cases. Dels 12 habitatges principals, 7 estaven ocupats pels seus propietaris i 5 estaven llogats i ocupats pels llogaters; 1 tenia tres cambres, 2 en tenien quatre i 9 en tenien cinc o més. 10 habitatges disposaven pel capbaix d'una plaça de pàrquing. A 5 habitatges hi havia un automòbil i a 6 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Taillepied el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 1 | 75 a 79 | 0 |
| 1 | 70 a 74 | 1 |
| 0 | 65 a 69 | 2 |
| 1 | 60 a 64 | 0 |
| 1 | 55 a 59 | 0 |
| 1 | 50 a 54 | 0 |
| 3 | 45 a 49 | 2 |
| 1 | 40 a 44 | 0 |
| 2 | 35 a 39 | 0 |
| 2 | 30 a 34 | 0 |
| 0 | 25 a 29 | 2 |
| 0 | 20 a 24 | 1 |
| 0 | 15 a 19 | 1 |
| 0 | 10 a 14 | 0 |
| 1 | 5 a 9 | 2 |
| 0 | 0 a 4 | 0 |

## Economia

El 2007 la població en edat de treballar era de 16 persones, 14 eren actives i 2 eren inactives. De les 14 persones actives 13 estaven ocupades (9 homes i 4 dones) i 1 aturada (1 dona i 1 dona). Totes les 2 persones inactives estaven classificades com a «altres inactius».

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* Résumé statistique Fitxa resum de dades estadístiques de Taillepied a l'INSEE.
* Évolution et structure de la population Fitxa amb el detall de dades de Taillepied a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Taiojno-Aleksàndrovka

Taiojno-Aleksàndrovka (en rus: Таёжно-Александровка) és un poble (un possiólok) de l'óblast de Kémerovo, a Rússia, que en el cens del 2010 tenia 40 habitants, pertany al districte de Mariïnsk.

## Referències

* ↑ «Определение высоты над уровнем моря по координатам». latlong.ru. Arxivat de l'original el 2018-08-26. [Consulta: 24 març 2014].
# Takashi Murakami

Takashi Murakami (Tòquio, Japó, 1 de febrer de 1962) és un artista japonès contemporani. Va començar a ser denominat com l'Andy Warhol japonés. Ha fet exposicions en moltes parts del món. Al maig de 2009 va exposar al Museu Guggenheim (Bilbao). La seva obra abasta múltiples formes artístiques: la pintura, escultura, el disseny industrial i la moda. El 21 juny 2011 va elaborar el doodle de Google pel solstici d'estiu a l'hemisferi nord i un doodle d'hivern per a l'hemisferi sud.
Es va llicenciar a la Universitat Nacional de Belles Arts i Música de Tòquio obtenint el Graduat en Nihonga (pintura tradicional japonesa). S'introdueix en l'art contemporani a 1990 sota la tutela de l'artista Masato Nakamura. El 1993 crea el seu àlter ego Mr. DOB. Comença llavors a ser reconegut dins i fora del Japó per la seva particular síntesi entre l'art tradicional i contemporani japonès i l'art pop nord-americà. A finals de la dècada dels noranta, s'intueix una forta intromissió de la temàtica sexual en la seva obra.

## Referències

* ↑ «Exposición en 2009 en el Guggenheim Bilbao». Arxivat de l'original el 2012-06-28. [Consulta: 18 juny 2015].
* ↑ «Takashi Murakami, cuando la estética manga inundó los museos». Arxivat de l'original el 2014-03-05. [Consulta: 18 juny 2015].

## Enllaços externs

* Web de l'artista
* Exposició de Murakami al Museu Contemporani de Los Angeles Arxivat 2009-04-14 a Wayback Machine.